Syfers oor plaasaanvalle ‘duimsuig’
• Nuus • Syfers oor plaasaanvalle ‘duimsuig’
Plaasmoorde. Foto: www.iluvsa.co.za
Om loongeskille as die oorsaak van plaasaanvalle te beskryf, is pure duimsuig, sê Solidariteit.
Die bewerings dat die meerderheid van plaasaanvalle as gevolg van loongeskille tussen werknemers en werkgewers plaasvind, is uit die Minister van Polisie, mnr. Nathi Mthethwa, se linkerdduim gesuig.
Só meen dr. Dirk Hermann, adjunk-uitvoerende hoof van Solidariteit en voorsitter van die Solidariteit Beweging se uitgewersmaatskappy, Kraal Uitgewers.
Hermann het vandag in ’n toespraak by die konferensie van die Transvaalse Landbou-unie (TLU SA) in Pretoria in ’n striemende aanval gesê die minister se kommentaar oor plaasaanvalle en die verwantskap daarvan met loongeskille is statisties “twak” wat hy uit sy duim suig.
“In die kommissie van ondersoek na plaasaanvalle, wat deur die nasionale polisiekommissaris aangestel is, se 2003-verslag is daar by slegs 1,6% van plaasaanvalle wat tussen 1998 en 2001 plaasgevind het, bevind dat arbeidskwessies ’n duidelike motief vir dié aanvalle was,” het Hermann gesê. “Prof. Herman van Schalkwyk, landbou-ekonoom en landbouer van die jaar, skryf in die eerste uitgawe van Kraal Uitgewers se boek Treurgrond dat die persentasie 1,25% is.”
Voor einde van die jaar beskikbaarVolgens Hermann veroorsaak die minister ’n onregverdige regverdigingsklimaat vir plaasmoorde op grond van “duimsuig”. “Indien u duim u bron is, skuld u vir Suid-Afrika en die boere ’n regstelling. Indien u statistieke het wat dit kan bewys, maak dan die statistieke oor plaasmoorde aan ons bekend,” het Hermann gesê.
Die eerste uitgawe van Treurgrond wat in 2011 verskyn het, word nou bygewerk en nuwe navorsing word ingevoeg. Sowat 500 nuwe aanvalle, wat nie in die vorige uitgawe verskyn het nie, is reeds bygevoeg. Dié uitgawe sal meer visueel wees en onder meer kunswerke oor plaasaanvalle deur die kunstenaar Pauline Gutter insluit. Die boek sal na verwagting voor die einde van die jaar vrygestel word.
Hermann het voorts aangevoer dat die regering se gebrek aan politieke wil om iets aan plaasaanvalle te doen een van die prominentste haakplekke in die stryd teen plaasaanvalle is. “Die TLU SA doen wonderlike werk op dié gebied en die Solidariteit Beweging, waaronder AfriForum val, het ’n omvattende plan bekendgestel om plaasaanvalle te stuit, maar wat kort in die resep teen plaasmoorde? Die antwoord is die politieke wil van die Regering. Daar is ’n koudheid van die Regering teenoor plaasmoorde.”Vind meer uit oor misdaad in jou area: Kliek hier om na 'n interaktiewe kaart van misdaad in Suid-Afrika te kyk. Kommentaar Slegs in Afrikaans
GERHARD 2012/09/26 04:30:36 PM
DIE HELE ANC IS N KLOMP BLAMESHIFTERS. KAN NIE ERKENNING VAN HULLE FOUTE AANVAAR NIE. ALTYD ONSKULDIG MAAR IS DIE GROOTSTE OORSAAK VAN HOEKOM SUID AFRIKA NOU SO LYK. GEEN ANDER VERSKONINGS NIE. Andri
2012/09/26 05:36:18 PM
So, as ons met iemand vassit oor geld is dit maar reg dat ons hulle vermoor. Wat de hel! Dink hierdie mense enigsins voor hul uitlatings maak? SARS skuld my R43,000 wat ek al 2 jaar sukkel om uitbetaal te kry, ek gaan bietjie besoek aflê daar, maar eers 'n panga koop by die hardeware winkel, want ek mag mos..........o nee, ek is nie die regte kleur nie.
2012/09/26 07:47:26 PM
Ja, soos by die meeste ander weet die' minister ook nie wat aangaan in sy eie afdeling nie. As daar nie antwoorde is nie, lieg dan of pak die skuld op apartheid. Al wat ek vir hom wil sê is hou op nonsens praat!
2012/09/26 08:47:30 PM
Mede Boere Ek glo die minister suig duim hy kan nie eers die polisie beheer wat staan nog van die Boere se veiligheid . Hulle moet die vreeslike bohaai oor die uitwissing van donnerse Renosters los en WERK AAN DIE BEVEILIGING VAN DIE LAND SE VOEDSEL PRODUSERENDE BOERE. NA TERREBLANCHE SE MOORD HET HY IN BAIE VAN ONS SE TEENWOORDIGHEID SY BELOFTE VIR LANDELIKE BEVEILIGING BELOWE , TOT VANDAG NOG NIKS . EEN PERSOON HET GEVRA BRING DIE KOMMANDOS TERUG EN HY HET GEWEIER
2012/09/27 09:05:39 PM
Ons was in May maand in n gewapende huisroof op ons kleinhoewe buite Pta. Ons bly nou 2 jaar daar en daar was nog nooit n werker in die huis of op die perseel nie. My man is geskiet, gelukkig nie erenstig nie. Het ons wapens en kontant geneem. Iemand het darem tot ons redding gekom was dit nie vir ons oudste dogter wat wakker geword het nie, en omhulp ge-bb het nie. Weet ek nie wat die uitkom van ons sake sou gewees het nie. Dit is totale snert, hoe kan sy sulke bol kwyt raak. Een van die vier rowers wat by ons in die huis was, het tot my man geskel en gevra wat is fout met ons hoekom het ons nog nie n plat skerm televisie nie. BRING DIE DOODSTAF TERUG, GEE DIE POLISIE WEER HULLE MAGTE TERUG SODAT HULLE WEER BIETJIE VREES KAN HE EN TWEE KEER SAL DINK VOOR HULLE N MISDRYF PLEEG. Adriana Stuijt
2012/09/28 08:42:53 AM
Die SA POLISIE hou GLAD NIE statistieke of details oor 'plaasaanvalle' aan nie. Dus waar haar hul polisie-minister sy 'feite'? Beslis en ongetwyfeld uit sy duim. As 'n mens die details van elk plaasmoord en inderdaad die oorgrote aantal moorde op volksgenote in die stede, word dit baie duidelik dat die oorgrote deel van die slagoffers nooit hul aanvallers voorheen geken het nie; en dat meer as 60% van hulle selfs in hul beddens vermoor is. Daar was geen 'dispute' nie. http://www.censorbugbear-reports.blogspot.com butch
2012/09/29 12:50:25 PM
Die regering het waarskynlik nie grootste aandeel in plaasmoorde en misdaad in die algemeen in die land. Sy ekonomies beleid van werkskepping en wie weet wat is die suksesvolste mislukking die afgelope 30 jaar. As mense nie werk en kos het steel hulle . Die laagste in die rangorde moor selfs. As die regering nou jeugdiges in militere kampe oplei, moet die georganiseerde landbou eis by die regering dat die kommandos weer ingestel word en groot druk moet toegepas word. Dis die regering se ekonomiese beleid wat veroorsaak dat misdadigers sagte teikens eerste aangeval. Op plase is die teenstand noemenswaardig en skokkend min. Dis soos 'n militêre kamp in die nag sonder wagte waar almal lê en slaap - en ek sluit myself hierby in. Gerhard is 100% reg - die regering is die grootste blameshifters denkbaar - maar hoekom ? - omdat hulle toegelaat word !